CELEX: 32008R1313
Language: da
Date: 2008-12-10 00:00:00
Title: Kommissionens forordning (EF) nr. 1313/2008 af 19. december 2008 om ændring af forordning (EF) nr. 501/2008 om gennemførelsesbestemmelser til Rådets forordning (EF) nr. 3/2008 om oplysningskampagner og salgsfremstød for landbrugsprodukter på det indre marked og i tredjelande

20.12.2008   
            
            
               DA
            
            
               Den Europæiske Unions Tidende
            
            
               L 344/61
            
         
      KOMMISSIONENS FORORDNING (EF) Nr. 1313/2008
   af 19. december 2008
   om ændring af forordning (EF) nr. 501/2008 om gennemførelsesbestemmelser til Rådets forordning (EF) nr. 3/2008 om oplysningskampagner og salgsfremstød for landbrugsprodukter på det indre marked og i tredjelande
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 3/2008 af 17. december 2007 om oplysningskampagner og salgsfremmende foranstaltninger for landbrugsprodukter på det indre marked og i tredjelande (1), særlig artikel 4, 5, og 15, og
   ud fra følgende betragtninger:
   
               (1)
            
            
               Som følge af den ændring af artikel 2 og 3 i forordning (EF) nr. 3/2008, der blev foretaget ved Rådets forordning (EF) nr. 479/2008 af 29. april 2008 om den fælles markedsordning for vin (2), er der nu fastsat bestemmelser om oplysningskampagner om nye betegnelser for vin fra Fællesskabet og om ansvarlige forbrugsmønstre og de skadelige virkninger af et farligt alkoholforbrug. Kommissionens forordning (EF) nr. 501/2008 (3) bør derfor ændres.
            
         
               (2)
            
            
               Bilag I til forordning (EF) nr. 501/2008 indeholder en liste over temaer og produkter og fastsætter retningslinjer for salgsfremstød på det indre marked.
            
         
               (3)
            
            
               Bilag II til forordning (EF) nr. 501/2008 indeholder en liste over de produkter, der kan gennemføres salgsfremstød for i tredjelande, og en liste over de tredjelandsmarkeder, der kan komme i betragtning.
            
         
               (4)
            
            
               I bilag III til forordning (EF) nr. 501/2008 fastsættes de vejledende årlige budgetter for de forskellige sektorer.
            
         
               (5)
            
            
               Som følge af ændringerne af forordning (EF) nr. 3/2008 bør bilag I, II og III til forordning (EF) nr. 501/2008 ændres.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —
            
         UDSTEDT FØLGENDE FORORDNING:
   Artikel 1
   Bilag I, II og III til forordning (EF) nr. 501/2008 ændres som angivet i bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. december 2008.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 3 af 5.1.2008, s. 1.
   
      (2)  EUT L 148 af 6.6.2008, s. 1.
   
      (3)  EUT L 147 af 6.6.2008, s. 3.
   
      BILAG
      I bilag I, II og III til forordning (EF) nr. 501/2008 foretages følgende ændringer:
      
                  1)
               
               
                  I bilag I foretages følgende ændringer:
                  
                              a)
                           
                           
                              i del A »LISTE OVER TEMAER OG PRODUKTER« affattes ellevte led således:
                              
                                          »—
                                       
                                       
                                          vine med beskyttet oprindelsesbetegnelse eller beskyttet geografisk betegnelse, vine med angivelse af druesort«
                                       
                                    
                        
                              b)
                           
                           
                              i del B »RETNINGSLINJER« affattes teksten »KVALITETSVINE FRA BESTEMTE DYRKNINGSOMRÅDER, BORDVINE MED EN GEOGRAFISK BETEGNELSE« således:
                              »VINE MED BESKYTTET OPRINDELSESBETEGNELSE ELLER BESKYTTET GEOGRAFISK BETEGNELSE, VINE MED ANGIVELSE AF DRUESORT.
                              1.   Samlet analyse af situationen
                              Vinproduktionen er rigelig, men forbruget er stagneret eller endog faldende for visse typer vin; udbuddet fra tredjelande er stigende.
                              2.   Formål
                              
                                          —
                                       
                                       
                                          informere forbrugerne om det alsidige udbud, kvaliteten og produktionsvilkårene for vin fra Fællesskabet samt resultaterne af videnskabelige undersøgelser
                                       
                                    
                                          —
                                       
                                       
                                          informere forbrugerne om ansvarlige alkoholforbrugsmønstre og de skadelige virkninger af et for højt alkoholforbrug.
                                       
                                    3.   Målgrupper
                              
                                          —
                                       
                                       
                                          forhandlere
                                       
                                    
                                          —
                                       
                                       
                                          forbrugere med undtagelse af unge og yngre mennesker, som er omhandlet i Rådets henstilling 2001/458/EF (1)
                                          
                                       
                                    
                                          —
                                       
                                       
                                          opinionsdannere: journalister, madeksperter
                                       
                                    
                                          —
                                       
                                       
                                          skoler i hotel- og restaurationssektoren.
                                       
                                    4.   Hovedbudskaber
                              
                                          —
                                       
                                       
                                          EF-lovgivningen fastsætter strenge krav til produktion, kvalitetsbetegnelser, mærkning og markedsføring, som sikrer forbrugerne, at det tilbudte produkt har kvalitet og er sporbart
                                       
                                    
                                          —
                                       
                                       
                                          glæden ved at kunne udvælge et produkt blandt et meget stort og forskelligartet udvalg af EF-vine med forskellig oprindelse
                                       
                                    
                                          —
                                       
                                       
                                          information om dyrkning af vin i Fællesskabet og forbindelserne til regionale og lokale forhold, kulturer og smagsønsker
                                       
                                    
                                          —
                                       
                                       
                                          information om ansvarlige alkoholforbrugsmønstre og de skadelige virkninger af et for højt alkoholforbrug.
                                       
                                    5.   De vigtigste instrumenter
                              
                                          —
                                       
                                       
                                          oplysnings- og PR-kampagner
                                       
                                    
                                          —
                                       
                                       
                                          uddannelsestiltag for forhandlere og cateringvirksomheder
                                       
                                    
                                          —
                                       
                                       
                                          kontakter til den specialiserede presse
                                       
                                    
                                          —
                                       
                                       
                                          andre instrumenter (internetsteder, foldere og brochurer) for at påvirke forbrugernes valg
                                       
                                    
                                          —
                                       
                                       
                                          messer og udstillinger: stande med udstilling af produkter fra flere medlemsstater.
                                       
                                    6.   Programmernes varighed
                              Fra 12 til 36 måneder med en præference for flerårige programmer, der definerer målsætningerne for hver etape.
                           
                        
            
                  2)
               
               
                  I bilag II, del A »LISTE OVER PRODUKTER, DER KAN GENNEMFØRES SALGSFREMSTØD FOR«, affattes femte og sjette led således:
                  
                              »—
                           
                           
                              vine med beskyttet oprindelsesbetegnelse eller beskyttet geografisk betegnelse, vine med angivelse af druesort
                           
                        
                              —
                           
                           
                              spiritus med beskyttet geografisk betegnelse«.
                           
                        
            
                  3)
               
               
                  Bilag III, punkt 11, affattes således:
                  
                              »11.
                           
                           
                              Vine med beskyttet oprindelsesbetegnelse eller beskyttet geografisk betegnelse, vine med angivelse af druesort: 12 mio. EUR.«
                           
                        
            
         (1)  EFT L 161 af 16.6.2001, s. 38.«